Rikunarita-ORG/Wikinium huggingface dataset:
# Štátny znak Ukrajiny

Erb Ukrajiny
**Erb Ukrajiny**, taktiež zvaný ako Tryzub (ukr. *Тризуб*, teda slovensky *Trojzubec*) bol prijatý za štátny znak 19. februára 1992.

## Opis štátneho znaku

Štátny znak Ukrajiny tvorí žltý trojzubec (tryzub), ktorý obklopuje modré pozadie. Modrá a žltá farba sú špecifickými ukrajinskými farbami, ktoré zároveň tvoria aj ukrajinskú vlajku.

## Dejiny Trojzubca

Trojzubec (*Tryzub*) je jeden z najstarších (štátnych) symbolov na svete.

Jeho pôvod dodnes nie je celkom jasný, no podľa historikov má normanský, teda vikingský pôvod. Trojzubec sa spája najmä s oblasťami obklopené morom od Francúzska až po Nórsko.

Erb Haličsko-volynského kniežanstva v 13. storočí
Trojzubec sa taktiež objavil vo viacerých mytológiách. *Tryzubec* je známy najmä vďaka

* Poseidónovi (grécky boh vodstva),
* bohyni Inanny (sumerská bohyňa plodnosti, lásky a vojny)
* Iškurovi (akkadiansko-sumerský boh hromov, búrok a bleskov)
* Varuny (hinduistický, budhistický a džinizmustický boh vodstva)
* Šiva (najvyšší boh hinduizmu)
* Durga (hinduistická bohyňa, manželka Šivu)
* Agni (indický boh ohňa)

Trojzubec je jedným z hlavných symbolov budhizmu, zobrazuje totižto tri šperky Budhu. Trojzubec bol vraj aj znakom Rurikovcov.

Trojzubec je ukrajinským symbolom, ktorý bol používaný už aj za Vladimíra I. v rokoch 980 až 1015.

V roku 1992, keď sa v parlamente hlasovalo o schválení znaku, viacerí poslanci boli proti. Dôvodom bolo používanie znaku za druhej svetovej vojny v Ukrajinskej povstaleckej armáde.

## Veľký štátny znak

### Opis Veľkého štátneho znaku

Veľký štátny znak (prvý návrh)
Uprostred *Veľkého štátneho znaku* sa nachádza znak Ukrajiny s trojzubcom. Erb obklopujú zeleň, pšeničné uši a kalina, nad ktorými sa nachádza korunka. Vedľa (naľavo) sa nachádza zlatý lev, napravo zas kozák.

* Zlatý lev je symbolom galícijsko-volynského kniežaťa *Daniela z Galície* - jediného kráľa v starovekých ruských dejinách,
* kozák s mušketou na pleci je znakom Záporožskej armády, ktorá existovala od 16. do 18. storočia,
* koruna nad štítom s tridentom symbolizuje silu Kyjevskej Rusi,
* kalina a pšeničné uši v dolnej časti erbu sú tradičnými symbolmi Ukrajiny, znamenajú bohatstvo a veľkorysosť ukrajinskej krajiny

Veľký štátny znak (druhý návrh)
*Veľký štátny znak* však vo všeobecnosti znázorňuje moc a jednotu Ukrajiny.

### Dejiny Veľkého štátneho znaku

*Veľký štátny znak* nie je úradne uznaným štátnym symbolom Ukrajiny. Jestvuje aj viac verzií, ani jeden však od roku 1996 nebol parlamentom uznaný.

## Referencie

## Zdroj

* Štátne znaky Ukrajiny (ukrajinsky)

## Pozri aj

* Dejiny Ukrajiny
* Vlajka Ukrajiny
* Trojzubec
# Douala

|  |
| --- |
| Douala |
| mesto |
|  |
| Štát |  Kamerun |
| Provincia | Littoral Province |
| Okres | Wouri |
|  |
| Rieka | Wouri |
|  |
| Nadmorská výška | 13 m n. m. |
| Súradnice | ﻿ / ﻿ |
|  |
| Rozloha | 210 km² (21 000 ha) |
|  |
| Obyvateľstvo | 2 446 945 (*2012*) |
|  |
| Časové pásmo | CET (UTC+1) |
|  - letný čas | CEST (UTC+2) |
|  |
|
 |
| Wikimedia | © OpenStreetMap Interaktívna mapa mesta
 |
|  |
| **Wikimedia Commons:**  Douala |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Douala** je najväčšie mesto Kamerunu. Je hlavným mestom provincie Littoral a obchodným strediskom celého štátu. Leží v západnej časti krajiny, na pobreží Guinejského zálivu na ploche 210 km², v nadmorskej výške 13 m n. m. S počtom obyvateľov takmer 2,5 milióna je tesne najväčším mestom krajiny.

## Dejiny

Mesto stojí na brehu rieky Wouri a prvými Európanmi, ktorí sem prišli, boli okolo roku 1472 Portugalci. Výhodná poloha na pobreží Guinejského zálivu a obchodné záujmy kolonizátorov podnietili príchod ľudí z vnútrozemia a jeho rýchly rast. V 18. storočí bolo významným centrom obchodu s otrokmi a slonovinou. Mesto sa v roku 1884 stalo hlavným mestom nemeckej kolónie Nemecký Kamerun. Po prvej svetovej vojne bolo mesto obsadené belgickou armádou a stalo sa súčasťou Francúzskeho Kamerunu. Je hospodárskym a obchodným centrom krajiny a v rokoch 1940 – 1946 bolo hlavným mestom krajiny.

V meste sa nachádzajú administratívne a obchodné oblasti (štvrť Bonanjo), nočným životom je známa štvrť Akwa a reštaurácie, kaviarne a cukrárne sa nachádzajú na hlavnej triede. Množstvo barov a nočných podnikov sa nachádza v okolí prístavu, ktorý je najväčší v krajine. Veľká časť zahraničných prisťahovalcov pracuje v oblasti ťažby ropy.

## Doprava

V Douale sa nachádza dôležité medzinárodné letisko, najvýznamnejší kamerunský prístav a železnicou je spojenia, vedúce do hlavného mesta Yaoundé, Ngaoundéré, Kumba a Nkongsamba. Do Yaoundé tiež jazdia pravidelné autobusové linky po udržiavanej ceste.

## Iné projekty

Commons* Commons ponúka multimediálne súbory na tému **Douala**

## Zdroj

*Tento článok je čiastočný alebo úplný preklad článku Douala na českej Wikipédii.*
# Dramatik

**Dramatik** (z gréčtiny) je spisovateľ drám.

## Dejiny

Medzi prvých známych dramatikov západnej civilizácie ktorých diela sa zachovali, patria antickí Gréci. Tí písali drámy pre výročné Aténske sútaže, ktoré sa konali okolo 5. storočie pred Kr.. Týchto súťaží sa účastnili významní dramatici ako Aischylos, Sofoklés, Eurípidés a Aristofanes, ktorí zaviedli básnické formy na ktoré stále spoliehajú ich moderní následníci. Pre Grékov bola „*poeisis*“ aktom tvorby hier, takže slovo „poeta“ má oproti antike rozdielnu konotáciu.

## Referencie

## Iné projekty

Commons* Commons ponúka multimediálne súbory na tému **Dramatik**

## Zdroj

*Tento článok je čiastočný alebo úplný preklad článku Dramatik na českej Wikipédii.*
# Gamma Ray

| Gamma Ray |
| --- |
|  |
| Základné informácie |
| Pôvod |   Nemecko (Hamburg) |
| Žáner(-re) | Power metal, speed metal, heavy metal |
| Pôsobenie | od 1989 |
| Vydavateľstvá | RCA, FAD, Noise, Sanctuary, SPV/Steamhammer |
|

|  |  |
| --- | --- |
|  |  Hudobný portál |

 |

**Gamma Ray** je power metalová skupina pochádzajúca z mesta Hamburg v Nemecku. Založil ju Kai Hansen z kapely Helloween.

## Diskografia

**Radové albumy *Heading For Tomorrow* (1990)
* *Sign No More* (1991)
* *Insanity And Genius* (1993)
* *Land of the Free* (1995)
* *Somewhere Out in Space* (1997)
* *Power Plant* (1999)
* *No World Order* (2001)
* *Majestic* (2005)
* *Land of the Free II* (2007)
* *To the Metal!* (2010)
* *Empire of the Undead* (2014)

## Členovia

* Kai Hansen - spev (1995 – 2015), gitara (1989 – súčasnosť)
* Frank Beck - spev (2015 – súčasnosť)
* Henjo Richter - gitara (1997 – súčasnosť)
* Dirk Schlächter - gitara (1990 – 1997), basgitara (1997 – súčasnosť)
* Michael Ehré - bicie (2012 – súčasnosť)

## Referencie

## Iné projekty

Commons* Commons ponúka multimediálne súbory na tému **Gamma Ray**
# Suicide Blonde

| „Suicide Blonde“ |
| --- |
|  |
| Singel – INXS |
| z albumu *X* |
| Strana B | „Everybody Wants U Tonight“ |
| Vydaný | 25. september 1990 |
| Formát | 7" singel, 12" maxi, CD maxi |
| Žáner | Alternatívny rock, Power pop |
| Dĺžka | 3:53 |
| Vydavateľ | Mercury, XPRO |
| Producent | Chris Thomas |
| Textár | Andrew Farriss Michael Hutchence |
| Certifikácie | Zlato (RIAA) |
| INXS chronológia singlov |
|

|  |  |  |
| --- | --- | --- |
| „Mystify“ (1989) | **„Suicide Blonde“** (1990) | „Disappear“ (1990) |

 |
|

|  |  |
| --- | --- |
|  |  Hudobný portál |

 |

„**Suicide Blonde**“ je skladba a zároveň prvý singel austrálskej rockovej skupiny INXS, z ich albumu *X*. skladba dosiahla 9. miesto v rebríčku Billboard Hot 100, 2. miesto v ARIA Charts a 11. miesto v rebríčku UK Singles Chart.

## Písanie a nahrávanie

Skladbu napísali Michael Hutchence a Andrew Farriss zo skupiny INXS potom, ako sa opäť stretli po svojom ročnom odpočinku v roku 1989. Nahrávanie skladby „Suicide Blonde“ ukazuje, že skupina bola ovplyvnená ako staršou, tak aj novšou tvorbou. Bicie nahrané Jonom Farrissom ukazujú vplyv tanečnej hudby, a to predovšetkým žánru acid house, ktorý bol vtedy v Spojenom kráľovstve populárny. Podobne bolo samplované aj blues harp intro skladby, ktoré nahral Cherlie Musselwhite. Hlavný riff skladby je jednoduchým prerobením hlavného riffu ich singlu „Original Sin“ z roku 1984.

## Zoznam skladieb

|  |  |
| --- | --- |
| 7" singelMercury / INXS 14 (UK)1. „Suicide Blonde“ [7" mix]—3:53
2. „Everybody Wants U Tonight“—5:09

12" maxiMercury / INXS 1412 (UK)1. „Suicide Blonde“ [devastation mix]—6:19
2. „Suicide Blonde“ [milk mix]—5:40
3. „Everybody Wants U Tonight“—5:09
 | CD singelMercury / INXCD 14 (UK)1. „Suicide Blonde“ [demolition mix]—6.53
2. „Suicide Blonde“ [7" NIK mix]
3. „Everybody Wants U Tonight“—5:09

CD maxiAtlantic1. „Suicide Blonde“ (7" mix)—3:54
2. „Suicide Blonde“ (earth mix)—5:39
3. „Suicide Blonde“ (devastation mix)—6:19
4. „Suicide Blonde“ (milk mix)—5:40
5. „Suicide Blonde“ (demolition mix)—6:53
6. "Everybody Wants U Tonight"—5:09
 |

## Pozície v rebríčkoch

| Rebríček (1990) | Vrcholové pozície |
| --- | --- |
| Austrália (ARIA Charts) | 2 |
| Rakúsko (Ö3 Austria Top 40) | 24 |
| Kanada (Canadian Hot 100) | 3 |
| Holandsko (Dutch Top 40) | 5 |
| Francúzsko (SNEP) | 23 |
| Nemecko (Media Control Charts) | 23 |
| Írsko (IRMA) | 3 |
| Nový Zéland (RIANZ) | 1 |
| Švédsko (Sverigetopplistan) | 16 |
| Švajčiarsko (Schweizer Hitparade) | 11 |
| Spojené kráľovstvo (UK Singles Chart) | 11 |
| USA (Billboard Hot 100) | 9 |
| USA (Hot Dance Club Play) | 25 |
| USA (Hot Mainstream Rock Tracks) | 1 |
| USA (Hot Modern Rock Tracks) | 1 |

## Referencie

## Zdroj

*Tento článok je čiastočný alebo úplný preklad článku Suicide Blonde na anglickej Wikipédii.*